Битка при Букурещ
Битката при Букурещ, също позната като "защитна операция Арджеш-Няжлов" в Румъния е важна битка от Румънската кампания в Първата световна война. В хода на Букурещкото настъпление тази битка завършва с окупиране на румънската столица от страна на Централните сили и принуждаване на румънското правителство, както и остатъците от румънската армия да отстъпят към Молдова и да установят наново своята столица в Яш. Пълния брой на войниците, участвали в битката, както и огромната територия на операциите, правят тази битка една от най-сложните водени на румънска земя през войната.